ⵜⴰⵔⵡⴰ ⵏ ⵜⵎⵓⵔⵜ ⵜⵉⵏⴼⵓⵙⵉⵏ ⵏⵏⵉⴹⵏ: - ⵙⵉⵏ ⵉⵎⵓⵛⵛⵉⵡⵏ ⴷ ⵓⴱⴰⵖⵓⵙ - ⵉⵏⵙⵉ ⴷ ⵡⵓⵛⵛⵏ ⵜⴰⵏⴼⵓⵙⵜ ⵜⴰⵎⵣⵡⴰⵙⵓⵜ ⵜⴰⵔⵡⴰ ⵏ ⵜⵎⵓⵔⵜ ⴳ ⵡⴰⴽⵓⴷ ⵏⵏⵉ ⵉⵣⵔⵉⵏ, ⵜⵓⵖⴰ ⴰⴳⵏⵏⴰ ⴷ ⵜⵎⵓⵔⵜ ⵓⴷⵙⵏ ⵉ ⵡⴰⵢⴰⵡⵢⴰ. ⵙ ⵎⴰⵏ ⴰⵢⴰ, ⵜⵓⵖⴰ ⵜⴰⴼⵓⴽⵜ ⵜⴻⵙⵇⴰⴷⴰ, ⴽⵓ ⴰⵙⵙ, ⵜⴰⵔⵡⴰ ⵏⵏⵙ ⴰⴷ ⵉⵔⴰⵔⵏ ⴰⴽⴷ ⵜⴰⵔⵡⴰ ⵏ ⵜⵎⵓⵔⵜ. ⵖⵔ ⵜⵉⴼⴰⵡⵜ, ⵣⵉⴽⴽ, ⵜⵓⵖⴰ ⵜⵙⵙⴹⴰⵕ ⵜⵏ ⴷ ⵅⴼ ⵉⵙⵖⵡⴰⵏ ⵏ ⵡⴰⵙⵉⴷ. ⵎⴰⵛⴰ, ⵖⵔ ⵢⵉⴹ, ⵜⵓⵖⴰ ⵜⵙⵙⴰⵍⴰⵢ ⵜⵏ, ⵃⵎⴰ ⴰⴷ ⵟⵟⵚⵏ ⴳ ⵓⵃⵙⵉⵏ ⵏⵏⵙ. ⵜⵓⵖⴰ ⵜⵓⴷⵔⵜ ⵏ ⵜⴰⵔⵡⴰ ⵏ ⵜⴼⵓⴽⵜ ⵜⵥⵉⵍ. ⵎⵉⵏⵣⵉ, ⵜⵓⵖⴰ ⵅⵎⵉ ⴷ ⵟⵟⵓⵕⵏ, ⵜⵜⴰⴼⵏ ⵜⴰⵔⵡⴰ ⵏ ⵜⵎⵓⵔⵜ ⵖⵎⵢⵏ ⴷ, ⵓⵜⵉⵏ ⵉⵥⵓⵕⴰⵏ ⴳ ⵡⴰⴽⴰⵍ, ⴳⴳⵉⵏ ⵉⵖⴷⴷⵉⵡⵏ. ⵜⵜⴰⴼⵏ ⵜⵓⵣⵣⴳⵣⵓⵜ ⵏ ⵜⴼⵙⵓⵜ, ⵜⵙⵙⵓⵔ ⴰⴽⴷ ⵜⵣⵡⵖ ⵏ ⵜⵏⵡⵡⴰⵛⵉⵏ ⴷ ⵜⵓⵛⵛⵎⵍⵍⵜ ⵏ ⵓⴷⴼⵍ ⵉⵔⵙⵉⵏ ⵅⴼ ⵉⴷⵓⵔⴰⵔ. ⵜⵜⴰⴼⵏ, ⴷⵉⵖ, ⴰⵎⴰⵏ ⵜⵜⵀⵏⵓⵛⵛⵓⵔⵏ ⴳ ⵜⵔⴳⵡⵉⵏ ⴷ ⵉⵙⴰⴼⴼⵏ. ⵜⴰⵔⵡⴰ ⵏ ⵜⴼⵓⴽⵜ, ⵜⵜⴱⵉⵔⵔⵉⵀⵏ ⵡⵓⵍⴰⵡⵏ ⵏⵏⵙⵏ, ⵜⵜⴰⵣⵣⵍⵏ ⴳ ⵜⴼⵙⵓⵜ, ⵜⵜⴳⴳⵏ ⵃⵏⵏⴰⵢⵍⵓⵍ, ⵏⵟⵟⵡⵏ, ⵜⵜⴰⵍⵢⵏ ⵉⴷⵓⵔⴰⵔ, ⵜⵜⴳⴳⵏ ⵜⴰⵃⵔⴰⵔⴰⵜ ⵏⵉⵖ ⵇⵇⴰⵔⵏ ⴳ ⵉⴷⵍⵉⵙⵏ ⴰⴽⴷ ⵉⵎⴷⴷⵓⴽⴽⴰⵍ ⵏⵏⵙⵏ, ⵜⴰⵔⵡⴰ ⵏ ⵜⵎⵓⵔⵜ. ⴰⵢⵢⴰⵢ! ⵛⵃⴰⵍ ⵜⵥⵉⵍ ⵜⵓⴷⵔⵜ ⴳ ⵜⵎⵓⵔⵜ! ⴰⵙⵙ ⴰⵎⵏ ⵉⵍⵍⴰ, ⵏⵉⵜⵏⵉ ⴰⴷ ⵜⵜⵉⵔⴰⵔⵏ. ⵙ ⵜⵎⴷⴷⵉⵜ, ⵅⵎⵉ ⵜⴻⵜⵜⵡⵟⵟⴰ ⵜⴱⴰⵎⴱⴰⵙⵜ, ⵜⵜⵎⵙⴱⴹⴰⵏ ⴰⴽⴷ ⵜⴰⵔⵡⴰ ⵏ ⵜⵎⵓⵔⵜ, ⵜⵜⴰⵍⵉⵏ ⴰⴷ ⵟⵟⵚⵏ ⴳ ⵓⵃⵙⵉⵏ ⵏ ⵉⵎⵎⴰⵜⵙⵏ. ⵜⵉⵡⵛⵛⴰ ⵏⵏⵙ, ⵣⵉⴽⴽ, ⵉⵜⵜⴼⴼⵓ ⵜⵏ ⴷ ⴰⴽⴷ ⵡⴰⵢⴰⵡⵢⴰ ⵜⵜⵉⵔⴰⵔⵏ. ⵜⵓⵖⴰ, ⵜⴰⵔⵡⴰ ⵏ ⵜⵎⵓⵔⵜ, ⵜⵜⵅⵙⵏ ⴰⵟⵟⴰⵚ ⵜⴰⵔⵡⴰ ⵏ ⵓⴳⵏⵏⴰ. ⵎⴰⵛⴰ, ⴷⵉⵖ, ⵜⵓⵖⴰ ⵜⴰⵎⵓⵔⵜ ⵜⴻⵜⵜⵅⵙ ⴰⵟⵟⴰⵚ ⴰⴳⵏⵏⴰ. ⵙ ⵎⴰⵏ ⴰⵢⴰ, ⵜⵓⵖⴰ ⴽⵓ ⴰⵙⵙ ⵉⵣⵔⵉ, ⵜⴻⵜⵜⵎⴰⵔⵏⵉ ⵜⵎⵅⵙⴰ ⵊⴰⵔⴰⵙⵏ, ⵜⴻⵜⴰⴷⵙⵏ ⴰⵟⵟⴰⵚ ⵉ ⵡⴰⵢⴰⵡⵢⴰ. ⵉⵊⵊ ⵏ ⵡⴰⵙⵙ, ⵏⵏⴰⵏ ⴰⵙⵏ ⵜⴰⵔⵡⴰ ⵏ ⵜⵎⵓⵔⵜ: - ⵇⵇⵉⵎⵜ ⴰⴷ ⵜⵙⵙⵣⵔⵉⵎ ⵜⵓⴷⵔⵜ ⵏⵏⵡⵎ ⴰⴽⵉⴷⵏⵖ, ⵓⵔ ⵜⵜⴰⵍⵉⵜ ⵖⵔ ⵓⴳⵏⵏⴰ! ⵎⴰⵛⴰ, ⵜⴰⵔⵡⴰ ⵏ ⵜⴼⵓⴽⵜ ⴳⴳⵯⴷⵏ ⵙⴳ ⵉⵎⵎⴰⵜⵙⵏ ⵜⴰⴼⵓⴽⵜ, ⵏⵏⴰⵏ ⴰⵙⵏ: - ⵓⵀⵓ! ⵓⵔ ⵜⴻⵜⵜⵅⵙ ⵉⵎⵎⴰⵜⵏⵖ ⵜⴰⴼⵓⴽⵜ. ⵏⵏⴰⵏ ⴰⵙⵏ ⵜⴰⵔⵡⴰ ⵏ ⵜⵎⵓⵔⵜ: - ⵉⵇⵇⵏ ⴷ ⴰⴷ ⴷ ⵜⴰⵙ ⵉⵎⵎⴰⵜⵡⵎ, ⵔⴰ ⵏⵜⵜⴰⵜ, ⴰⴷ ⴽⵉⴷⵏⵖ ⵜⵣⴷⵖ! ⵙⵡⵉⵏⴳⵎⵏ ⵜⴰⵔⵡⴰ ⵏ ⵜⴼⵓⴽⵜ, ⵏⵏⴰⵏ ⴰⵙⵏ: - ⵡⴰⵅⵅⴰ! ⵓⵎⵉ ⵅⴰⴼⵙⵏ ⵜⵔⴰⵖⴰ ⵉⵎⵎⴰⵜⵙⵏ ⵜⴰⴼⵓⴽⵜ, ⵖⵔ ⵜⴷⴳⴳⵯⴰⵜ, ⵃⵎⴰ ⴰⴷ ⴰⵍⵉⵏ ⴰⴷ ⵟⵟⵚⵏ ⴳ ⵓⵃⵙⵉⵏ ⵏⵏⵙ, ⵔⴰⵔⵏ ⵅⴰⴼⵙ: - ⵓⵀⵓ ⴰ ⵉⵎⵎⴰ! ⵏⴽⵏⵉⵏ, ⵏⵅⵙ ⴰⴷ ⵏⵇⵇⵉⵎ, ⴰⴷ ⵏⵣⴷⵖ ⴰⴽⴷ ⵉⵎⴷⴷⵓⴽⴽⴰⵍ ⵏⵏⵖ, ⵜⴰⵔⵡⴰ ⵏ ⵜⵎⵓⵔⵜ! ⵜⵔⴰⵔ ⵅⴰⴼⵙⵏ ⵜⴰⴼⵓⴽⵜ: - ⵓⵔ ⴷ ⵢⵓⵙⵉ ⴰ ⵜⴰⵔⵡⴰ ⵉⵏⵓ ⴰⴷ ⵜⵊⵊⵎ ⵉⵎⵎⴰⵜⵡⵎ! ⵏⵏⴰⵏ ⴰⵙ: - ⵏⵅⵙ ⴰ ⵉⵎⵎⴰ ⴰⴷ ⴰⴽⵉⴷⵏⵖ ⵜⵣⴷⵖⴷ ⴰⵡⴷ ⵛⵎⵎ ⴳ ⵜⵎⵓⵔⵜ! ⵎⴰⵛⴰ, ⵜⴰⴼⵓⴽⵜ ⵓⵔ ⵜⵅⵉⵙ, ⵜⵏⵏⴰ ⴰⵙⵏ: - ⵉⵇⵇⵏ ⴷ ⴰⴷ ⵜⴰⵍⵉⵎ! ⴰⵇⵇⴰ ⵎⴰⵔⴰ ⵉⵔⵔ ⴷ ⴱⴰⴱⴰⵜⵡⵎ, ⴰⴳⵏⵏⴰ, ⴰⵏⵖⵎⵉⵙ, ⴰⴷ ⴽⵏⵏⵉⵡ ⵉⵏⵖ! ⵎⴰⵛⴰ, ⵏⵉⵜⵏⵉ ⵏⵏⴰⵏ ⴰⵙ: - ⵉⵇⵇⵏ ⴷ ⴰⴷ ⵏⵇⵇⵉⵎ ⴰⴽⴷ ⵉⵎⴷⴷⵓⴽⴽⴰⵍ ⵏⵏⵖ, ⵜⴰⵔⵡⴰ ⵏ ⵜⵎⵓⵔⵜ! ⵓⵎⵉ ⵓⴳⵉⵏ ⴰⴷ ⴰⵍⵉⵏ, ⵜⵎⵏⵖ ⵜⴰⴼⵓⴽⵜ ⴰⴽⵉⴷⵙⵏ, ⵓⵛⴰ ⵜⵓⵣⵣⵍ ⵖⵔ ⵓⴳⵏⵏⴰ, ⵜⵙⵖⵓⵢ, ⵜⵏⵏⴰ ⴰⵙ: - ⴰⵢⵢⴰⵢ, ⴰⵢⵢⴰⵢ ⴰ ⴰⴳⵏⵏⴰ! ⵜⴰⵔⵡⴰ ⵉⵏⵓ, ⵓⴳⵉⵏ ⴰⴷ ⴰⵍⵉⵏ, ⵅⵙⵏ ⴰⴷ ⴳⴳⵏ ⵜⴰⵎⵓⵔⵜ ⴷ ⵉⵎⵎⴰⵜⵙⵏ! ⴰⴳⵏⵏⴰ, ⵏⵜⵜⴰ, ⵜⵓⵖⴰ ⵢⵉⵙⵉ ⴳ ⵡⵓⵍ ⵏⵏⵙ ⵅⴼ ⵜⵎⵓⵔⵜ. ⵙ ⵎⴰⵏ ⴰⵢⴰ, ⵜⵓⵖⴰ ⵉⵅⵣⵣⴰⵔ ⵖⴰⵔⵙ ⵙ ⵓⵣⴳⵏ ⵏ ⵜⵉⵟ. ⵓⵎⵉ ⴷ ⴰⵙ ⵜⵏⵏⴰ ⵜⵎⵖⴰⵔⵜ ⵏⵏⵙ ⴰⵇⵇⴰ ⵜⴰⵔⵡⴰ ⵏⵏⵙ ⵅⵙⵏ ⴰⴷ ⵇⵇⵉⵎⵏ ⴳ ⵜⵎⵓⵔⵜ, ⵉⴱⴱⴰⵔⵛⵏ ⴰⵙ ⵓⵖⵎⴱⵓⴱ, ⵉⵙⵖⵓⵢ, ⵢⵓⵣⵣⵍ, ⵉⵃⵃⴰⵔⵡⵛ ⴷ ⵜⴰⴳⴳⵓⵜ ⵜⴰⴱⴰⵔⴽⴰⵏⵜ, ⵉⴳⴳⴰ ⴰⵢⵓⵔ ⴰⵎ ⵓⵎⵊⴰⵔ, ⵉⵇⴹⵓ ⵉⵙⵖⵡⴰⵏ ⵏ ⵡⴰⵙⵉⴷ. ⵉⵏⵏⴰ ⴰⵙ ⵉ ⵜⴰⴼⵓⴽⵜ: - ⴰⴷ ⵙⵙⵏⵓⵔⵢⵖ ⵜⵓⴷⵔⵜ ⵏ ⴰⵢⵜ ⵡⴰⴷⴷⴰⵢ. ⴰⴷ ⴳⴳⵖ ⵙⴳ ⵜⵎⵓⵔⵜ ⵜⴰⵏⴳⵓⵍⵜ ⵜⴼⵙⵙⵉ, ⵜⵇⵟⵟⴰ. ⴰⴷ ⵙⵙⴹⵕⵖⵍⵖ ⵜⴰⵔⵡⴰ ⵏⵏⵎ, ⴰⴷ ⵜⵏ ⵙⵙⵉⴷⴼⵖ ⴳ ⵡⵓⵍ ⵏ ⵡⴰⴽⴰⵍ. ⴰⴷ ⵜⵏ ⵊⵊⵖ ⴳ ⵜⵉⵍⵍⴰⵙ ⵓⵔ ⵜⵜⵡⵉⵍⵉⵏ, ⵓⵔ ⵜⵜⵙⵍⵉⵏ! ⵜⵙⵎⵓⵏ ⵜⴰⴼⵓⴽⵜ ⵉⵙⵖⵡⴰⵏ ⵏⵏⵙ, ⵉ ⵉⵇⴹⵓ ⵓⴳⵏⵏⴰ. ⵜⵅⵣⵔ ⴰⵎⵎⵓ ⴷ ⵡⴰⵎⵎⵓ, ⵜⵓⴼⴰ ⴰⵙⵉⴷ ⵉⴷⵡⵍ ⴷ ⵜⴰⵍⵍⵙⵜ. ⵜⵓⴼⴰ ⵜⴰⵎⵓⵔⵜ ⴽⴽⵉⵏⵜ ⵉⴷ ⵅⴰⴼⵙ ⵜⵊⵏⴰⵡ, ⵓⵔ ⴳⵉⵙ ⵜⵇⵇⵉⵎ ⵜⵓⵣⵣⴳⵣⵓⵜ, ⵓⵔ ⴳⵉⵙ ⵉⵇⵇⵉⵎ ⵓⴷⴼⵍ ⵏ ⵉⴷⵓⵔⴰⵔ. ⵉⵣⵡⵖ ⵡⴰⴽⴰⵍ ⵏⵏⵙ, ⵣⵣⴳⵣⵓⵏ ⵡⴰⵎⴰⵏ ⵏⵏⵙ! ⵜⴰⵔⵡⴰ ⵏ ⵜⴼⵓⴽⵜ ⴷ ⵜⴰⵔⵡⴰ ⵏ ⵜⵎⵓⵔⵜ ⴳⴳⵯⴷⵏ, ⵔⵡⵍⵏ, ⵓⴷⴼⵏ ⴰⵄⴷⴷⵉⵙ ⵏ ⵜⵎⵓⵔⵜ. ⴰⴳⵏⵏⴰ, ⵢⵓⵣⵣⵍ ⴷ ⵙ ⵓⴷⴼⵔⵉⵔ ⵏ ⵜⴰⴳⴳⵓⵜ ⵜⴰⴱⴰⵔⴽⴰⵏⵜ ⴰⴷ ⵉⵏⵖ ⵜⴰⵔⵡⴰ ⵏⵏⵙ! ⴰⵢⵢⴰⵢ, ⴰⴳⵏⵏⴰ ⵓⵔ ⵉⵅⵙ ⴰⴷ ⵇⵇⵉⵎⵏ ⵜⴰⵔⵡⴰ ⵏⵏⵙ ⴰⴽⴷ ⵜⴰⵔⵡⴰ ⵏ ⵜⵎⵓⵔⵜ! ⵓⵔ ⵉⵅⵙ ⴰⴷ ⵉⴷⴷⵓⴽⵍ ⴰⴽⴷ ⵜⵎⵓⵔⵜ! ⴰⴳⵏⵏⴰ, ⵓⵔ ⵉⵅⵙ ⴰⴷ ⵢⵉⵍⵉ ⵢⵓⴷⵙ ⵉ ⵜⵎⵓⵔⵜ! ⵉⵙⵡⵉⵥⵥⴹ ⵙ ⵓⴼⵓⵙ ⵏⵏⵙ ⴰⵣⴳⵔⴰⵔ, ⵉⵙⵎⵓⵏ ⴷ ⴰⵙⴳⵏⵓ ⵏ ⵉⴳⵏⵡⴰⵏ, ⵉⵙⵎⵓⵏ ⴷ ⴰⵎⴰⵏ ⵏ ⵢⵉⵍ ⴰⵎⵇⵇⵔⴰⵏ, ⵉⵡⵜⴰ ⵙⵉⴳⵙⵏ ⴰⴷⵉⵙ ⵏ ⵜⵎⵓⵔⵜ, ⵃⵎⴰ ⴰⵜⴰⵖ ⴰⴷ ⵉⵏⵖ ⵜⴰⵔⵡⴰ ⵏⵏⵙ, ⵃⵎⴰ ⴰⵜⴰⵖ ⴰⴷ ⵉⵏⵖ ⵜⴰⵔⵡⴰ ⵏ ⵜⵎⵓⵔⵜ! ⵉⵔⵏⵉ ⵓⴳⵏⵏⴰ, ⵉⵚⵓⴹ ⵙ ⵡⴰⴹⵓ ⴷ ⵓⵚⵎⵎⵉⴹ, ⵉⵡⵜⴰ ⵙ ⵡⴰⵙⵙⴰⵎ ⴷ ⵓⵏⵥⴰⵕ, ⵉⵙⵖⵓⵢ, ⵉⴳⴳⴰ ⴰⵊⵊⴰⵊ. ⴰⵔⵊⵉⵊⵏ ⵉⴷⵓⵔⴰⵔ. ⵙⵙⴼⵢⵏ ⴷ ⵡⴰⵎⴰⵏ ⵅⴼ ⵉⴳⵔⴰⵏ ⴷ ⵉⵙⴰⴼⴼⵏ ⴷ ⵉⵖⵣⵔⴰⵏ. ⵜⵓⴷⵔⵜ, ⵜⴳⴳⵯⴷ, ⵜⵏⵏⵓⴼⴼⵔ ⵙⴳ ⵜⵎⵏⴰⵡⵜ ⴷ ⵉⵏⵏⵓⴼⵙⵔⵏ ⵙⴳ ⵉⴼⴰⵙⵙⵏ ⵏ ⵓⴳⵏⵏⴰ! ⴰⴳⵏⵏⴰ, ⵎⵖⴰⵔⵏ ⴰⵙ ⵉⴳⵎⵊⴰⵏ, ⵉⵚⵓⴹ, ⵉⵚⵓⴹ, ⵉⵖⴹⵕ ⵉⵙⴽⵯⵍⴰ, ⵉⴼⴼⵢⵜⵙ ⵜⴰⴼⵔⵙⵉⵜ. ⴰⵢⵢⴰⵢ! ⴰⴳⵏⵏⴰ ⵉⵏⵖⴰ ⵜⴰⵔⵡⴰ ⵏ ⵜⴼⵓⴽⵜ! ⵉⵏⵖⴰ ⵜⴰⵔⵡⴰ ⵏ ⵜⵎⵓⵔⵜ, ⵉⴽⴽⵙ ⴰⵙⵏ ⵉⵥⵓⵕⴰⵏ, ⵉⵏⵖⴰ ⴳⵉⵙⵏ ⵜⵓⵎⵔⵜ! ⵜⵙⵉⵡⵍ ⴷ ⵜⵎⵓⵔⵜ, ⵜⵏⵏⴰ ⴰⵙ ⵉ ⵓⴳⵏⵏⴰ: - ⵉⵀⵉⵀ ⴰ ⴰⴳⵏⵏⴰ! ⴰ ⴱⵓ ⵓⵄⴷⴷⵉⵙ ⴰⵣⴳⵣⴰ! ⵡⴰⵅⵅⴰ ⵜⵏⵖⵉ ⴷ ⵜⴰⵔⵡⴰ ⵏ ⵜⴼⵓⴽⵜ, ⵡⴰⵅⵅⴰ ⵜⵏⴹⵍⴷ ⵜⴰⵔⵡⴰ ⵉⵏⵓ, ⵉⵇⵇⵏ ⴷ ⴰⴷ ⵜⵙⵙⵏⴷ, ⴰⵇⵇⴰ ⵜⵓⴷⵔⵜ ⴷ ⵜⴰⵎⵇⵇⵔⴰⵏⵜ ⵅⴼ ⵜⵎⵏⴰⵡⵜ! ⴰⵇⵇⴰ ⵙⴳ ⵜⵎⵏⴰⵡⵜ ⵉ ⴷ ⵜⴻⵜⵜⴼⴼⵖ ⵜⵓⴷⵔⵜ! ⵜⵙⴼⵉⵔⵏⵏ, ⵜⵏⵏⴰ ⴰⵙⵏ ⵉ ⵜⴰⵔⵡⴰ ⵏⵏⵙ: - ⵡⵏⵏⵉ ⵉⵜⵜⵡⴰⵏⴹⵍⵏ ⴳ ⵜⵎⵓⵔⵜ ⵏⵏⵙ, ⵓⵔ ⵉⵎⵎⵓⵜ ⴰ ⵜⴰⵔⵡⴰ ⵉⵏⵓ! ⵜⴽⴽⵔ ⵍⴰⵍⵍⴰ ⵜⴰⵎⵓⵔⵜ, ⵜⵙⵙⵖⵎⵉ ⴷ ⵜⴰⵔⵡⴰ ⵏⵏⵙ, ⵉⵏⵖⴰ ⵓⴳⵏⵏⴰ, ⴷ ⵉⵡⴷⴰⵏ. ⵛⴰ, ⵉⴼⴼⵖ ⴷ ⵙⴳ ⵓⵄⴷⴷⵉⵙ ⵏⵏⵙ ⴷ ⵜⵉⵔⴱⴰⵜⵉⵏ ⵉⴳⴳⵉⵏ ⴰⵎ ⵜⵍⵓⵍⵍⵓⵛⵉⵏ ⵏⵏⵉ ⵉⵛⵏⴰⵏ. ⵛⴰ, ⵉⴼⴼⵖ ⴷ ⴷ ⵉⵔⴱⴰⵜⵏ ⵉⴳⴳⵉⵏ ⴰⵎ ⵜⴼⵙⵓⵜ ⵏⵏⵉ ⵉⵖⵓⴷⴰⵏ! ⵓⵎⵉ ⵜⵙⴰⵍⴰ, ⵜⴽⴽⵔ ⴷⵉⵖ, ⵜⵙⵙⵖⵎⵉ ⴷ ⵜⴰⵔⵡⴰ ⵏ ⵜⴼⵓⴽⵜ ⴷ ⵓⵔⵖ. ⵓⵛⴰ, ⵜⵏⵏⴰ ⴰⵙⵏ ⵉ ⵜⴰⵔⵡⴰ ⵏⵏⵙ: - ⵀⴰ ⵜⵓⴷⵔⵜ ⵜⴼⴼⵖ ⴷ ⵙⴳ ⵜⵎⵏⴰⵡⵜ! ⵀⴰ ⴰⵥⵍⵉ ⵉⴼⴼⵖ ⴷ ⵙⴳ ⵡⴰⴽⴰⵍ! ⴽⵏⵏⵉⵡ, ⴰ ⵜⴰⵔⵡⴰ ⵉⵏⵓ, ⵜⴼⴼⵖⵎ ⴷ ⵙⴳ ⵡⴰⴷⵉⵙ ⵉⵏⵓ ⵃⵎⴰ ⴰⴷ ⵜⴽⴽⵔⵎ ⵙ ⵉⵎⵎⴰⵜⵡⵎ ⵜⴰⵎⵓⵔⵜ. ⵃⵎⴰ, ⴰⴷ ⵜⵜ ⴽⵔⵔⵣⵎ, ⴰⴷ ⵜⵜⵥⵥⵓⵎ, ⴰⴷ ⴳⵉⵙ ⵜⴰⵔⵔⵎ ⵉⵎⵏⴷⵉ. ⵎⴰⵛⴰ, ⴽⵏⵏⵉⵏⵜ, ⴰ ⵉⵙⵜⵉ, ⵉⵇⵇⵏ ⴷ ⴰⴷ ⵜⵜⴳⴳⵎⵜ ⵓⵔⵖ ⴳ ⵜⵉⵔⵉⵜⵉⵏ ⵏⵏⵛⵏⵜ, ⵃⵎⴰ ⴰⴷ ⵜⵛⵏⵏⵜ, ⴰⴷ ⵢⵉⴼ ⵡⴰⵥⵍⵉ ⵏⵏⴽⵏⵜ! ⵙ ⵎⴰⵏ ⴰⵢⴰ, ⴰ ⵉⵙⵜⵉ, ⴰ ⵜⴰⵔⵡⴰ ⵉⵏⵓ, ⵜⵓⴷⵔⵜ ⵏⵡⵎ, ⴰⴷ ⵜⵖⵓⴷⴰ, ⴰⴽⴰⵍ ⴰⴷ ⵉⴱⴱⵉⵔⵀ ⵙ ⵜⵓⵣⵣⴳⵣⵓⵜ. ⵣⵔⵉⵏ ⵡⵓⵙⵙⴰⵏ ⴷ ⵉⵙⴳⴳⵯⴰⵙⵏ, ⵜⴰⵔⵡⴰ ⵏ ⵜⵎⵓⵔⵜ ⵏⴽⵔⵏ ⵙ ⵜⵎⵓⵔⵜ ⵏⵏⵙⵏ, ⴽⵔⵣⵏ ⵜⵜ, ⴰⵔⵔⵉⵏ ⴳⵉⵙ ⵉⵙⴽⵯⵍⴰ, ⵎⵎⵔⵏ ⴳⵉⵙ ⵡⵓⵍⴰⵡⵏ ⵏ ⵉⵊⴹⴰⴹ. ⵜⵉⵔⴱⴰⵜⵉⵏ, ⴳⴳⵉⵏⵜ ⴳ ⵜⵉⵔⵉⵜⵉⵏ ⵏⵏⵙⵏⵜ ⵓⵔⵖ ⵏⵏⵉ ⵉⵜⵜⵡⵚⵚⴳⵏ, ⵓⵛⴰ ⴰⵔⵏⵉⵏⵜ ⴳ ⵡⴰⵥⵍⵉ! ⵎⴰⵛⴰ, ⵜⴰⴼⵓⴽⵜ, ⵏⵜⵜⴰⵜ, ⵜⵓⵖⵉⵜ ⵜⵢⴰⵕⵥⴰⵡⵜ. ⵜⵏⵏⴰ ⴰⵙ ⵉ ⵜⵎⵓⵔⵜ: - ⴰ ⵍⴰⵍⵍⴰ ⵜⴰⵎⵓⵔⵜ ⵉⵏⵓ, ⵓⵛ ⵉⵢⵉ ⵜⴰⵔⵡⴰ ⵉⵏⵓ! ⵜⵏⵏⴰ ⴰⵙ ⵜⵎⵓⵔⵜ: - ⵜⴰⵔⵡⴰ ⵏⵏⵎ, ⵉⵏⵖⵉ ⵜⵏ ⵓⴳⵏⵏⴰ, ⴰⵔⴳⴰⵣ ⵏⵏⵎ. ⵏⴽⴽ ⴰⵔⵔⵉⵖ ⵜⵏ ⴷ ⵓⵔⵖ, ⴰⵜⵉⴳ ⵏⵏⵙⵏ ⵉⵡⴽⵙ, ⵜⵓⴷⵔⵜ ⵏ ⵜⵔⴱⴰⵜⵉⵏ, ⵉⵙⵜⵉ, ⵓⵔ ⵜⴻⵜⵜⵥⵉⵍ ⵡⴰⵔ ⵏⵉⵜⵏⵉ. ⵜⵔⴰⵖⴰ ⵜⴼⵓⴽⵜ: - ⵜⴰⵎⵓⵔⵜ, ⴰ ⵜⴰⵎⵓⵔⵜ, ⴰ ⵜⴰⵎⵖⴰⵔⵜ ⵏ ⵡⴷⴷⴰⵢ, ⵓⵛ ⵉⵢⵉ ⵜⴰⵔⵡⴰ ⵉⵏⵓ! ⵜⵔⴰⵔ ⵅⴰⴼⵙ ⵜⵎⵓⵔⵜ: - ⵜⴰⴼⵓⴽⵜ, ⴰ ⵜⴰⴼⵓⴽⵜ, ⴰ ⵜⴰⵎⵖⴰⵔⵜ ⵏ ⵓⴳⵏⵏⴰ. ⴰⵔⴳⴰⵣ ⵏⵏⵎ, ⵉⵏⵖⴰ ⵜⴰⵔⵡⴰ ⵏⵏⵎ! ⵙⴳ ⵡⴰⴽⵓⴷ ⵏⵏⵉ, ⴽⵓ ⴰⵙⵙ, ⵜⴻⵜⵜⴰⵍⵉ ⴷ ⵜⴼⵓⴽⵜ ⵖⵔ ⵜⵉⴼⴰⵡⵜ, ⵜⵙⵙⴽⴽⴰ ⴷ ⵉⵙⵖⵡⴰⵏ ⵏ ⵡⴰⵙⵉⴷ ⵃⵎⴰ ⴰⴷ ⴰⵍⵉⵏ ⵜⴰⵔⵡⴰ ⵏⵏⵙ, ⴰⴷ ⵟⵟⵚⵏ ⴳ ⵓⵃⵙⵉⵏ ⵏⵏⵙ. ⵎⴰⵛⴰ, ⵏⵉⵜⵏⵉ, ⵓⴳⵉⵏ, ⵏⵏⴰⵏ ⴰⵙ: - ⵜⴰⵎⵓⵔⵜ, ⵜⵓⵛ ⴰⵏⵖ ⵜⵓⴷⵔⵜ, ⵏⵜⵜⴰⵜ ⴷ ⵉⵎⵎⴰⵜⵏⵖ! ⴰⴳⵏⵏⴰ, ⵏⵜⵜⴰ, ⵓⵔ ⵉⵍⵍⵉ ⴷ ⴱⴰⴱⴰⵜⵏⵖ, ⵎⵉⵏⵣⵉ ⵉⴱⴱⵉ ⵉⵙⵖⵡⴰⵏ ⵏ ⵡⴰⵙⵉⴷ, ⵉⵏⵖ ⴰⵏⵖ, ⵢⵓⴳⵉ ⴰⴷ ⵢⴰⴷⵙ ⵍⴰⵍⵍⴰ ⵜⴰⵎⵓⵔⵜ ⵏⵏⵖ! ⴰⴳⵏⵏⴰ, ⵉⵔⴼⴰ, ⴽⵓ ⴰⵙⴳⴳⵯⴰⵙ ⴳ ⵜⴳⵔⵙⵜ, ⵉⵜⵛⴰⵜ ⵜⴰⵎⵓⵔⵜ ⵙ ⵓⵚⵎⵎⵉⴹ ⴷ ⵜⴰⵢⵢⵓⵜ. ⵎⴰⵛⴰ, ⵜⴰⵎⵓⵔⵜ, ⵜⵙⵙⵖⵎⴰⵢ ⴷ ⵙⴳ ⵓⵄⴷⴷⵉⵙ ⵏⵏⵙ ⵜⴰⵔⵡⴰ ⵏⵏⵙ. ⵜⵓⴷⵔⵜ, ⵜⴻⵜⵜⵉⵍⵉ ⵜⵖⵓⴷⴰ, ⵉⵡⴷⴰⵏ, ⵜⵜⵉⵎⵎⵉⵔⵏ ⵡⵓⵍⴰⵡⵏ ⵏⵏⵙⵏ. ⵜⵓⴷⵔⵜ ⵏ ⴰⵢⵜ ⵜⵎⵓⵔⵜ, ⵜⵛⵏ. ⵎⴰⵕⵕⴰ ⵉⵡⴷⴰⵏ, ⵙ ⵉⵔⴳⴰⵣⵏ ⴷ ⵜⵎⵖⴰⵔⵉⵏ, ⴳⴳⵉⵏ ⴰⴼⵓⵙ ⴳ ⵓⴼⵓⵙ ⵃⵎⴰ ⴰⴷ ⵉⵔⴰⵔⵏ, ⴰⴷ ⴳⴳⵏ ⵜⴰⵡⵓⵔⵉ ⵉⵖⵓⴷⴰⵏ, ⴰⴷ ⵙⴼⴰⵍⴽⵉⵏ ⵜⴰⵡⵏⵏⴰⴹⵜ ⵏⵏⵙⵏ. ⵏⵏⴰⵏ ⴰⵙ: " ⴰⵇⵇⴰ, ⵜⵓⴷⵔⵜ, ⵓⵔ ⴷ ⵜⴻⵜⵜⴼⴼⵖ ⵖⴰⵔ ⵙⴳ ⵓⵄⴷⴷⵉⵙ ⵏ ⵜⵎⵓⵔⵜ ". ⵜⴰⵏⴼⵓⵙⵜ ⵜⵉⵙⵙ ⵙⵏⴰⵜ ⵙⵉⵏ ⵏ ⵉⵎⵓⵛⵛⵉⵡⵏ ⴷ ⵓⴱⴰⵖⵓⵙ ⵙⵉⵏ ⵏ ⵉⵎⵓⵛⵛⵉⵡⵏ, ⵜⴼⴽⴰ ⴰⵙⵏ ⵉⵎⵎⴰⵜⵙⵏ ⵢⴰⵜ ⵏ ⵜⵏⴳⵓⵍⵜ ⵃⵎⴰ ⴰⴷ ⵜⵜ ⴱⴹⵓⵏ ⴳⵔⴰⵜⵙⵏ. ⵜⵏⵏⴰ ⴰⵙⵏ: - ⵀⴰ ⵜⴰⵏⴳⵓⵍⵜ ⴰⴷ, ⴱⴹⵓⵢⴰⵜ ⵜⵜ ⴳⵔⴰⵜⵓⵏ. ⴷⴷⵓⵏ ⵉⵎⵓⵛⵛⵉⵡⵏ ⵍⵍⵉ ⴰⴷ ⵜⵜ ⴱⴹⵓⵏ. ⵎⴰⵛⴰ, ⵎⵎⴰⵖⵏ ⴼⵍⵍⴰⵙ. ⴰⵛⴽⵓ, ⴽⵓ ⵢⴰⵏ ⴳⵉⵙⵏ, ⵉⴽⵚⵓⴹ ⴰⴷ ⵜⵜ ⵉⵛⵛ ⵡⴰⵏⵏ ⵢⴰⴹⵏⵉⵏ. ⵏⴽⵔⵏ, ⴷⴷⵓⵏ ⵙ ⴷⴰⵔ ⵓⵏⴱⴱⴰⴹ ⴰⴷ ⴰⵙⵏ ⵜⵜ ⵉⴱⴹⵓ. ⵏⵏⴰⵏ ⴰⵙ: - ⵉ ⵕⴱⴱⵉ, ⴱⴹⵓⵢⴰⵖ ⵜⴰⵏⴳⵓⵍⵜ ⴰⴷ. ⵉⵏⵏⴰ ⴰⵙⵏ ⵓⵏⴱⴱⴰⴹ: - ⴷⴷⵓⵢⴰⵜ ⴷⴰⵔ ⵓⴱⴰⵖⵓⵙ, ⵀⴰⵜⵉ, ⵏⵜⵜⴰⵏ, ⴰⴷ ⵢⴰⵟⵟⴰⵏ ⵓⴽⴽⵓⵙ. ⴷⴷⵓⵏ ⵙ ⴷⴰⵔ ⵓⴱⴰⵖⵓⵙ, ⵜⵜⵔⵏ ⴰⵙ ⴰⴷ ⴰⵙⵏ ⵉⴱⴹⵓ ⵜⴰⵏⴳⵓⵍⵜ ⵍⵍⵉ. ⵎⴰⵛⴰ, ⵉⵏⵏⴰ ⴰⵙⵏ: - ⵏⴽⴽ ⵓⵔ ⴰⵔ ⴰⵟⵟⴰⵖ ⵜⴰⵖⴰⵡⵙⴰ ⵉⴷⵔⵓⵙⵏ. ⵏⵏⴰⵏ ⴰⵙ ⵉⵎⵓⵛⵛⵉⵡⵏ: - ⵉ ⵕⴱⴱⵉ, ⴱⴹⵓⵢⴰⵖ ⵜⵜ ⴽⴰ, ⵀⴰⵜⵉ ⴰⵏⴱⴱⴰⴹ, ⵉⵏⵙⵉ, ⴰⴷ ⴰⵖ ⴷ ⴷⴰⵔⴽ ⵉⵚⵚⵉⴼⴹⵏ. ⵉⵏⴽⵔ ⵉⵍⵎⵎⴰ, ⵉⴽⵛⵎ ⵖⵔ ⵜⴳⵎⵎⵉ ⵏ ⵓⵣⵔⴼ. ⵍⵍⵉⵖ ⴷ ⵉⴽⵛⵎ ⵙ ⵜⴳⵎⵎⵉ ⵏ ⵓⵣⵔⴼ, ⵉⵇⵇⵉⵎ ⵅⴼ ⵓⵙⴳⴰⵡⵔ. ⵉⵏⵏⴰ ⴰⵙⵏ: - ⵍⵍⵉⵖ ⴷ ⴰⵏⴱⴱⴰⴹ ⵉⵏⵙⵉ ⴰⴷ ⴽⵯⵏ ⵉⴷ ⵉⵚⵚⵉⴼⴹⵏ, ⵔⴰⴷ ⴰⵡⵏ ⵜⵜ ⴱⴹⵓⵖ. ⵢⴰⵙⵉ ⵓⴱⴰⵖⵓⵙ ⵙⵏⴰⵜ ⵏ ⵜⵚⵖⴰⵕⵉⵏ ⵍⵍⵉ, ⵉⴳ ⵜⵏⵜ ⵖ ⵓⵙⴰⵙⵜⵍ. ⵜⴰⵚⵖⴰⵕⵜ ⵍⵍⵉ ⴳⵉⵙⵏⵜ ⵉⵥⴹⴰⵢⵏ, ⵢⴰⵙⵉ ⵜⵜ ⵉⴱⴱⵉ ⵏⵏ ⴳⵉⵙ, ⵉⵛⵛ ⴳⵉⵙ. ⵉⵏⵏⴰ ⴰⵙ: ⵎⵎⵎ! ⵜⵎⵎⵉⵎ! ⵢⴰⵙⵉ ⴷⴰⵖ ⵜⴰⵏⵏ ⵢⴰⴹⵏⵉⵏ, ⵉⴱⴱⵉ ⵏⵏ ⴳⵉⵙ, ⵉⵛⵛ ⴳⵉⵙ. ⵉⵔⴰⵔ ⵜⴰⵚⵖⴰⵕⵜ ⵍⵍⵉ ⵙ ⵓⵙⴰⵙⵜⵍ. ⵎⴰⵛⴰ, ⵢⴰⴼ ⵜⵜ ⵏⵏ ⵜⴼⵙⵓⵙ. ⵉⵍⵀⵓ ⴷ ⵖⵎⴽⴰⵏ ⴰⵢⵍⵍⵉⵖ ⴰⵔ ⵜⵜⵥⵉⵏ ⵉⵎⵓⵛⵛⵉⵡⵏ ⵍⵍⵉ. ⵏⵏⴰⵏ ⴰⵙ: - ⵉ ⵕⴱⴱⵉ ⴰⴷ ⴰⵖ ⵙⵓⵍ ⵓⵔ ⵜⴱⴹⵓⵜ ⴰⵎⵢⴰ, ⵔⴰⴷ ⵏⴱⴹⵓ ⵉ ⵉⵅⴼⴰⵡⵏ ⵏⵏⵖ. ⵉⵏⵏⴰ ⴰⵙ ⵢⴰⵏ ⴳⵉⵙⵏ: - ⵢⴰⵍⵍⴰⵀ ⴰ ⵓⴳⵯⵎⴰ ⴰⴷ ⵜⵜ ⵏⴱⴹⵓ ⵙ ⵉⵅⴼⴰⵡⵏ ⵏⵏⵖ. ⵍⵍⵉⵖ ⴷ ⵍⴽⵎⵏ ⵜⵉⴳⵎⵎⵉ, ⴱⴹⵓⵏ ⵎⴰ ⴰⴷ ⵢⴰⴳⵓⵔⵏ ⴳ ⵜⵏⴳⵓⵍⵜ ⵍⵍⵉ ⵙ ⵜⵙⵙⵓⴳⴷⵓⵜ. ⵛⵛⵉⵏ ⵜⵜ ⴰⵔ ⵜⵜⵓⵔⴰⵔⵏ. ⵏⵏⴰⵏ ⵉ ⵉⵅⴼⴰⵡⵏ ⵏⵏⵙⵏ: - ⴰⵏⵓⵕⵥⵎ ⵏ ⵜⵎⵓⴽⵔⵉⵙⵜ ⵏⵏⵖ ⵉⵍⵍⴰ ⴳ ⴳⵔ ⵉⴼⴰⵙⵙⵏ ⵏⵏⵖ. ⵜⵎⵎⵔ ⵙⵉⵙⵏ ⵉⵎⵎⴰⵜⵙⵏ ⴱⴰⵀⵔⴰ. ⵜⵏⵏⴰ ⴰⵙⵏ: - ⵢⵢⵉⵀ ⴰ ⵜⴰⵔⵡⴰ ⵉⵏⵓ. ⵡⵏⵏⴰ ⵜⵜ ⴰⴽⴽⵯ ⵉⵔⴰⵏ, ⴰⵔ ⵜⵜ ⴰⴽⴽⵯ ⵉⴼⴼⴰⵍ. ⵉⵎⵎⵔ ⵡⵓⵍ ⵏ ⵉⵎⵓⵛⵛⵉⵡⵏ, ⵙⵙⵏⵜⵉⵏ ⵉⵍⵎⵎⴰ ⴰⵔ ⵜⵜⵃⵓⵛⵏ, ⴰⵔ ⵜⵜⵓⵔⴰⵔⵏ. ⵜⴰⵏⴼⵓⵙⵜ ⵜⵉⵙⵙ ⴽⵕⴰⴹⵜ ⵉⵏⵙⵉ ⴷ ⵡⵓⵛⵛⵏ ⵢⴰⵏ ⵡⴰⵙⵙ, ⵉⴼⴼⵖ ⵄⵎⵎⵉ ⵉⵏⵙⵉ, ⵙⴳ ⵜⴰⴷⴷⴰⵔⵜ ⵏⵏⵙ, ⵉⴷⴷⴰ ⵖⵔ ⵜⴰⴳⴰⵏⵜ ⴰⴷ ⵉⵙⵙⴰⵔⴰ. ⵢⵓⴼⴰ ⴳ ⵜⴰⴳⴰⵏⵜ ⵄⵎⵎⵉ ⵓⵛⵛⵏ. ⵉⵏⵏⴰ ⴰⵙ ⵢⵉⵏⵙⵉ: - ⴰⵣⵓⵍ ⴰ ⵄⵎⵎⵉ ⵓⵛⵛⵏ! ⵍⴰⴱⴰⵙ ⵖⵓⵔⴽ? ⵉⵔⴰⵔ ⵅⴰⴼⵙ ⵡⵓⵛⵛⵏ: - ⵉⵎⵉⴽⴽ! ⵉⵏⵏⴰ ⴰⵙ ⵢⵉⵏⵙⵉ: - ⵎⴰ ⵛⴽⴽ ⵢⴰⵖⵏ ⴰ ⵄⵎⵎⵉ ⵓⵛⵛⵏ? ⵉⵔⴰⵔ ⵅⴰⴼⵙ ⵡⵓⵛⵛⵏ: - ⴰⵡⴷⴷⵉ ⵉⵏⵖ ⵉⵢⵉ ⵍⴰⵥ. ⵉⵏⵏⴰ ⴰⵙ ⵢⵉⵏⵙⵉ: - ⴰⵡⴷ ⵏⴽⴽ, ⵍⴰ ⵜⵎⵜⴰⵜⵖ ⵙ ⵍⴰⵥ ⵉⵙⵡⵉⵏⴳⵎ ⵢⵉⵏⵙⵉ ⴰⴽⴷ ⵉⵅⴼ ⵏⵏⵙ. ⵉⵏⵏⴰ ⵉ ⵡⵓⵛⵛⵏ: - ⴽⴽⵔⴰⵖ, ⵜⵍⵍⴰ ⵖⵓⵔⵉ ⵢⵓⵜ ⵏ ⵜⵣⵔⴷⵜ! ⵉⵎⵎⵔ ⵡⵓⵍ ⵏ ⵡⵓⵛⵛⵏ! ⴷⴰⵢ, ⴷⴷⵓⵏ ⵙⵉⵙⵏ ⴰⵍⵍⵉ ⵉⵡⴹⵏ ⵖⵔ ⵢⵓⵜ ⵏ ⵜⴱⵃⵉⵔⵜ ⵉⵖⵓⴷⴰⵏ, ⴳⵉⵙ ⵎⴰⴳⴳⴰ ⵏ ⵓⴳⵍⵍⴰ: ⴰⴹⵉⵍ, ⴰⵖⵚⵚⵉⵎ, ⵜⵉⴷⴼⴼⵓⵢⵉⵏ, ⵜⵉⴱⴰⵏⴰⵏⵉⵏ ... ⵉⴳⴳⴰ ⴰⵙ ⴱⴰⴱ ⵏⵏⵙ ⵉ ⵜⴱⵃⵉⵔⵜ ⴰⴷ, ⵢⵓⵏ ⵓⴼⵔⴰⵢ ⵃⵎⴰ ⵓⵔ ⵉⴽⵛⵛⵎ ⴰⵡⴷ ⵢⴰⵏ! ⴱⵓ ⵜⴱⵃⵉⵔⵜ, ⵢⴰⵏ ⵓⵔⴳⴰⵣ ⵉⵡⵄⴰⵔ. ⵡⵏⵏⴰ ⵢⵓⵎⵥ ⴳ ⵜⵓⵔⵜⵉⵜ, ⵍⴰ ⵉⴽⴽⴰⵜ ⵜ ⵙ ⵢⴰⵏ ⵓⴽⵛⵛⵓⴹ ⴰⵅⴰⵜⴰⵔ! ⴳ ⵓⵎⵣⵡⴰⵔⵓ, ⵉⴽⵛⵎ ⵢⵉⵏⵙⵉ. ⵙⴳ ⵙⵙⵏⵏⵉ, ⵉⴹⴼⵕ ⵉⵜ ⵡⵓⵛⵛⵏ. ⵢⴰⵢⵢⴰⵢ ⵡⵓⵛⵛⵏ, ⵉⵏⵏⴰ: - ⴰⵢⵢⴰⵢ, ⵎⵛⵜⴰ ⵜⵖⵓⴷⴰ ⵜⵓⵔⵜⵉⵜ ⴰⴷ! ⴳ ⵓⴳⴰⵏⵙⵓ, ⵉⵇⵇⵉⵎ ⵡⵓⵛⵛⵏ ⴰⵔ ⵉⵜⴻⵜⵜⴰ ⵉⴳⵓⵎⵎⴰ. ⴰⵢⵢⴰⵢ, ⵎⵛⵜⴰ ⵉⵜⵛⴰ! ⵎⴰⵛⴰ, ⵄⵎⵎⵉ ⵉⵏⵙⵉ ⵍⴰ ⵉⵜⵜⴻⵜⵜⴰ ⴰⵔ ⵉⵜⵜⵇⵢⵢⴰⵙ ⴳ ⵓⵅⴱⵓ ⵉⴷ ⴰⴷ ⵉⴼⴼⵖ, ⵎⴰ ⴰⴷ ⵓⵀⵓ. ⵓⵛⵛⵏ, ⵏⵜⵜⴰ, ⵖⴰⵙ ⵍⴰ ⵉⵜⵜⴻⵜⵜⴰ! ⵉⵏⵏⴰ ⴰⵙ ⵢⵉⵏⵙⵉ: - ⵉⵇⵇⵏ ⴷ, ⴷⵖⵉ, ⴰⴷ ⵏⴼⴼⵖ ⵙⴳ ⵜⵓⵔⵜⵉⵜ ⴰ ⵄⵎⵎⵉ ⵓⵛⵛⵏ! ⵄⵎⵎⵉ ⵓⵛⵛⵏ, ⵢⵓⴼⴰ ⴰⴹⵉⵍ ⵉⵎⵉⵎ! ⵉⵏⵏⴰ ⴰⵙ: - ⴰⵢⵢⴰⵢ! ⵎⵛⵜⴰ ⵉⵛⵏⴰ ⵓⴹⵉⵍ ⴰⴷ! ⵛⵡⴰⵢ, ⵀⴰⵏⵏ ⴱⵓ ⵜⴱⵃⵉⵔⵜ ⵉⴷⴷⴰ ⴷ, ⵢⵓⵙⵉ ⴰⵖⵔⵉ ⴳ ⵓⴼⵓⵙ! ⵄⵎⵎⵉ ⵉⵏⵙⵉ, ⵢⵓⵣⵣⵍ, ⵉⴼⴼⵖ ⵙⴳ ⵓⵅⴱⵓ. ⵄⵎⵎⵉ ⵓⵛⵛⵏ, ⵉⵔⴰ ⴰⴷ ⵉⴼⴼⵖ, ⵓⵔ ⵉⵣⵎⵉⵔ. ⵢⵓⴼⴼ ⴰⵙ ⵓⵄⴷⴷⵉⵙ, ⵉⵏⵏⵓⵖ ⵖⵔ ⵊⴰⵊ ⵏ ⵓⵅⴱⵓ, ⴰⵔ ⵢⴰⵍⵍⴰ! ⵉⵏⵏⴰ ⴰⵙ ⵄⵎⵎⵉ ⵉⵏⵙⵉ: - ⵖⵓⵔⵉ ⵢⴰⵜ ⵏ ⵜⵡⵏⴳⵉⵎⵜ ⵉⵖⵓⴷⴰⵏ, ⴷⴷⵉⵖ ⴰⴷ ⴰⴽ ⵙⵏⵊⵎⵖ ⵙⴳ ⵍⴳⵏⵙ ⴰⴷ ⴱⵓ ⵜⵖⵔⵉⵜ. ⴳⵏ ⵅⴼ ⵜⴰⴷⴰⵡⵜ, ⵙⵙⵉⵍⵉ ⵉⴹⴰⵕⵏ ⵙ ⵓⴼⵍⵍⴰ, ⵕⵥⵎ ⴰⵇⵎⵎⵓ, ⴰⵊⵊ ⵉⵣⴰⵏ ⴰⴷ ⴷ ⴽⵛⵎⵏ, ⴼⴼⵖⵏ, ⴳⴳ ⴰⵎ ⵜⵎⵎⵓⵜⴷ. ⴰⴷⴷⴰ ⴰⴷ ⵉⴷⴷⴰ ⴱⵓ ⵜⴱⵃⵉⵔⵜ, ⴰⴷ ⵉⵖⴰⵍ ⵉⵙ ⵜⵎⵎⵓⵜⴷ, ⴰⴷ ⴰⴽ ⵉⵢⵔ ⵖⵔ ⴱⵕⵕⴰ! ⴰⵏⵏⴰ ⵉⴳⴳⴰ ⵄⵎⵎⵉ ⵓⵛⵛⵏ. ⵉⴳⵏ ⵅⴼ ⵜⴰⴷⴰⵡⵜ, ⵉⵙⵙⵉⵍⵉ ⵉⴹⴰⵕⵏ ⵙ ⵓⴼⵍⵍⴰ, ⵉⵕⵥⵎ ⴰⵇⵎⵎⵓ, ⵢⴰⵊⵊ ⵉⵣⴰⵏ ⴰⴷ ⴷ ⴽⵛⵎⵏ, ⴼⴼⵖⵏ, ⵉⴳⴳ ⴰⵎ ⵉⵎⵎⵓⵜ. ⴰⴷⴷⴰ ⵉⴷⴷⴰ ⴷ ⴱⵓ ⵜⴱⵃⵉⵔⵜ, ⵉⵖⴰⵍ ⵉⵎⵎⵓⵜ! ⵉⵏⵏⴰ ⴰⵙ: - ⴰ ⵎⴰⵜⵜⴰ ⵓⵢⴰ? ⴰⵢ! ⴰⵢ! ⴰⵢ! ⵉⵎⵎⵓⵜ ⵡⵓⵛⵛⵏ ⴳ ⵜⵓⵔⵜⵉⵜ ⵉⵏⵓ! ⵢⴰⵎⵥ ⴱⵓ ⵜⴱⵃⵉⵔⵜ ⵓⵛⵛⵏ, ⵉⵏⵏⴰ ⴳ ⵢⵉⵅⴼ ⵏⵏⵙ: - ⵉⵇⵇⵏ ⴷ ⴰⴷ ⵉⵢⵔⵖ ⵎⵓⵕⴹⵓⵚ ⴰⴷ ⵖⵔ ⴱⵕⵕⴰ! ⵉⵢⵔ ⴱⵓ ⵜⴱⵃⵉⵔⵜ ⵄⵎⵎⵉ ⵓⵛⵛⵏ ⵖⵔ ⴱⵕⵕⴰ! ⵉⵏⵏⴰ ⴰⵙ: - ⴼⴼⵖ ⵙⴳ ⵜⵓⵔⵜⵉⵜ ⵉⵏⵓ! ⵉⴽⴽⵔ ⵡⵓⵛⵛⵏ ⵉⵔⵡⵍ! ⴰⵢⵢⴰⵢ! ⵜⴰⴷⴰⵡⵜ ⵏⵏⵙ ⵜⵕⵕⵥ! ⵉⵏⵏⴰ ⴰⵙ ⵄⵎⵎⵉ ⵉⵏⵙⵉ: - ⵙⴳ ⵙⵙⴰ ⵖⵔ ⵣⴷⴰⵜ, ⵜⵛ ⴰⵀⴰ ⵜⵙⵖⵍⴷ!